
Р  Е  Ш  Е  Н  И  Е

No 137
Взето с Протокол № 10 от заседание на Общински съвет гр.Чепеларе, проведено на 09.07.2012 година

ОТНОСНО: Споразумение за партньорство между Община Смолян и Община Чепеларе във връзка кандидатстването и реализацията на проект „Пречистване на отпадните води с ПСОВ 2 за к.к.  Пампорово” по процедура № BG161РО005/11/1.12/02/25 - Подобряване и развитие на инфраструктурата за отпадъчни води в агломерации между 2 000 и  10 000 е.ж. по Оперативна програма „Околна среда 2007-2013г.”
Общински съвет – Чепеларе, като изслуша предложението на Кмета на Общината, Постоянната комисия по общинска собственост, инфраструктура и туризъм, Постоянната комисия по бюджет и финанси и след станалите разисквания на основание чл. 20 и чл.21, ал.1, т. 6 и т. 23, чл. 61, ал. 1 и ал. 2 от ЗМСМА 
Р   Е   Ш   И:

Упълномощава Кмета на Община Чепеларе да подпише споразумение за партньорство между водещия партньор Община Смолян и Община Чепеларе – партньор, във връзка с кандидатстване и реализацията на проект „Пречистване на отпадните води с ПСОВ 2 за к.к. Пампорово“ по процедура за предоставяне на безвъзмездна финансова помощ – Процедура BG161PO005/11/1.12/02/25 “Подобряване и развитие на инфраструктурата за питейни и отпадъчни води в агломерации между 2 000 и 10 000 е.ж.” по приоритетна ос 1 „Подобряване и развитие на инфраструктурата за питейни и отпадъчни води" на Оперативна програма „Околна среда 2007-2013 г.”, със следното съдържание и текст:

СПОРАЗУМЕНИЕ ЗА ПАРТНЬОРСТВО

при подготовката и изпълнението на бъдещи инвестиционни проекти, свързани с подобряване и развитие на инфраструктурата за питейните и отпадъчни води в агломерации между 2 000 и 10 000 е.ж., предвидени за финансиране по ОП “Околна среда 2007-2013 г.” 


Днес, _________ 2012 г., в гр. Смолян се сключи настоящото споразумение за партньорство между:

община Смолян, гр.Смолян, п.к. 4700, бул. “България” № 12,  ЕИК № 000615118 и идентификационен номер по ДДС: BG000615118, представлявана от кмета – Николай Тодоров Мелемов, и Венера Райчева Аръчкова – директор на дирекция „ФСДБ” на общината, от една страна, наричана за кратко ВОДЕЩ ПАРТНЬОР (кандидат по процедурата с референтен номер BG161PO005/11/1.12/02/25 “Подобряване и развитие на инфраструктурата за отпадъчни води в агломерации между 2 000 и 10 000 е.ж.”, Приоритетна ос 1 „Подобряване и развитие на инфраструктурата за питейни и отпадъчни води" на оперативна програма “Околна среда 2007-2013 г.”) от една страна,

и

ОБЩИНА ЧЕПЕЛАРЕ, гр. Чепеларе п.к. 4850, ул. „Беломорска” №44Б; ЕИК 000615164; идентификационен номер по ДДС: BG000615164; представлявано от Тодор Костадинов Бозуков – Кмет на Община Чепеларе, и Веска Миленова Димитрова – директор на дирекция ФСД на общината, от друга страна, наричани за кратко ПАРТНЬОРИ. 
1. Основание за споразумението:

Настоящото споразумение се сключва  във връзка с изискванията на насоките за кандидатстване по обявената от Министерството на околната среда и водите процедура за  набиране на проектни предложения с референтен номер BG161PO005/11/1.12/02/25 “Подобряване и развитие на инфраструктурата за питейни и отпадъчни води в агломерации между 2 000 и 10 000 е.ж.”, Приоритетна ос 1 „Подобряване и развитие на инфраструктурата за питейни и отпадъчни води” на оперативна програма “Околна среда 2007-2013 г.”. Съгласно „Поканата за кандидатстване“ по тази процедура и конкретно т. 5.2. „Партньори” от тази покана – „… Кандидатът по настоящата процедура кандидатства в партньорство с други общини, в случай че: агломерацията попада на територията на повече от една община…“ кандидатът и партньорите кандидатстват по тази процедура за подготовка на инвестиционен проект за подобряване и развитие на инфраструктурата за питейни и отпадъчни води, те трябва да сключат помежду си споразумение. 
2. Цел на споразумението: 

Целта на настоящото споразумение е да се установи партньорство между водещ партньор Община Смолян и Община Чепеларе партньор за подготовка и изпълнение на проект „Пречистване на отпадните води с ПСОВ 2 за к.к. Пампорово” по процедурата с референтен номер BG161PO005/11/1.12/02/25 “Подобряване и развитие на инфраструктурата за питейни и отпадъчни води в агломерации между 2 000 и 10 000 е.ж.”, Приоритетна ос 1 „Подобряване и развитие на инфраструктурата за питейни и отпадъчни води" на оперативна програма “Околна среда 2007-2013 г.” , който е в съответствие с целите на оперативна програма „Околна среда 2007-2013г.”

Настоящото споразумение за партньорство установява сътрудничество между партньорите, които съвместно ще изпълняват проект за третиране/окончателно обезвреждане на питейните и отпадъчни води, генерирани на територията на к.к. Пампорово разположено на територията на общините Смолян и Чепеларе, както и останалите съоръжения за питейни и отпадъчни води на територията на тези общини, съгласно изискванията на националното законодателство и при прилагане на принципите за регионално и интегрирано управление на питейните и отпадъчни води. 
3. Обхват и форма на сътрудничество на настоящото споразумение:

Настоящото споразумение определя правата и задълженията на страните, разпределението на функциите и задачите по подготовката на проектното предложение за финансиране по оперативна програма „Околна среда 2007-2013г.”, планирането, управлението и изпълнението на дейностите по проекта, включително финансовите ангажименти на всяка една от страните.
Страните по настоящото споразумение  се съгласяват и се задължават да си сътрудничат и да се подпомагат взаимно при изготвянето на цялата документация, която е необходима за подготовката и изпълнението на бъдещия инвестиционен проект за последващо финансиране по  оперативна програма „Околна среда 2007 -2013 г.”, финансирана от Европейския фонд за регионално развитие и Кохезионния фонд.
4. Срок на споразумението:  

Настоящото споразумение се сключва за период от датата на неговото сключване до крайната дата за приключване на всички дейности, описани във формулярите за кандидатстване, които се подават от партньорите по процедурата за набиране на проекти с реф. номер референтен номер BG161PO005/11/1.12/02/25 “Подобряване и развитие на инфраструктурата за отпадъчни води в агломерации между 2 000 и 10 000 е.ж.”, Приоритетна ос 1 „Подобряване и развитие на инфраструктурата за питейни и отпадъчни води” на оперативна програма “Околна среда 2007-2013 г.”.
5. Водещият партньор:

5.1. Водещият партньор отговаря за цялостната координация, управление и изпълнение на проекта. Водещият партньор е бенефициент на помощта от Кохезионния фонд и следва да управлява предоставените средства в съответствие с условията на това споразумение. Водещият партньор носи пълната отговорност пред управляващия орган за изпълнението на проекта. 

5.2. Водещият партньор номинира ръководител на проекта, който да отговаря за цялостната организация при изпълнението на проекта.

5.3. Водещият партньор осигурява навременното изпълнение на проекта съгласно поетите ангажименти пред управляващия орган на оперативна програма „Околна среда 207-2013г.” Водещият партньор носи отговорността да информира управляващия орган относно всички потенциални пречки, които биха могли да попречат на изпълнението на проекта или на финансовия план на проекта. 

5.4. Водещият партньор изпълнява финансовите ангажименти, свързани с цялостното изпълнението на инвестиционно проектно предложение за финансиране по оперативна програма „Околна среда 2007 -2013 г.” и отговаря за докладването и предоставянето на изискуемата информация пред управляващия орган на оперативна програма „Околна среда 2007-2013 г.” както при кандидатстване, така и по време на изпълнение на проектното предложение. Водещият партньор осигурява правилното финансово управление, контрол върху финансовите транзакции и правилно и ефективно използване на средствата от фондовете на Европейския съюз. Водещият партньор осигурява правилното осчетоводяване по проекта и законосъобразното провеждане на обществените поръчки по проекта, както и изготвянето на цялата необходима документация за извършване на одит на проекта.
5.5. Водещият партньор осигурява финансиране на разходите по проекта, в частта на Община Смолян
, които няма да бъдат финансирани от ОП „Околна среда 2007-20013 г.” /недопустими разходи и допустими разходи над максималния процент за финансиране на проекта съгласно анализа разходи ползи/, но са необходими за осъществяване му.
5.6. Водещият партньор осигурява достатъчно налични средства, за да покрие първоначалното заплащане на разходите по проекта в частта на Община Смолян, преди разходваните средства да бъдат възстановени по ОП “Околна среда 2007-2013 г.”. 

5.7. Водещият партньор изготвя работен план за управление на проекта, който включва ролята на партньорите и изпълнителите по проекта. Водещият партньор изготвя и бюджета на проекта.
5.8. Водещият партньор е отговорен за изготвянето и предаването на всички доклади за напредък на проекта, финансова документация като декларации, фактури, искания за плащане, финансови доклади и всякакви други документи съгласно договора за предоставяне на безвъзмездна финансова помощ, сключен с Министерството на околната среда и водите.
5.9. Други задачи договорени с партньора.
6. Партньорът:

6.1. Партньорът предоставя на водещия партньор цялата необходима информация и становища за подготовката и изпълнението, координацията и контрола на проекта, както и информация за докладването по проекта.

6.2. Партньорът предоставя необходимите документи на водещия партньор, като това става за негова сметка.

6.3. Партньорът носи отговорността да информира водещия партньор относно всички потенциални пречки, които биха могли да попречат на изпълнението на проекта или на финансовия план на проекта. 

6.4. Партньорът се съгласява да изпълни всички необходими стъпки, за да подпомогне водещия партньор да изпълни своите задължения по договора за предоставяне на безвъзмездна финансова помощ, сключен с Министерството на околната среда и водите.

6.5. Партньорът осигурява финансиране на разходите по проекта, в частта на Община Чепеларе, които няма да бъдат финансирани от ОП „Околна среда 2007-20013 г.” /недопустими разходи и допустими разходи над максималния процент за финансиране на проекта съгласно анализа разходи ползи/, но са необходими за осъществяване му.
6.6. Партньорът осигурява достатъчно налични средства, за да покрие първоначалното заплащане на разходите по проекта в частта на Община Чепеларе, преди разходваните средства да бъдат възстановени по ОП “Околна среда 2007-2013 г.”. 

7. Сътрудничество с трети страни:

7.1. В случай на сътрудничество с трети страни при подготовката и изпълнението на проекта, включително подизпълнители, партньорът следва да съгласува тези дейности с водещия партньор относно съответствието на тези действия със задълженията на водещия партньор съгласно настоящото споразумение. Партньорът следва да информира водещия партньор относно обхватът и целта на договаряне с трети страни.

7.2. Партньорът няма право да предоставя права или задължения по настоящото споразумение на трети лица без съгласието на водещия партньор.

7.3. Всякакъв вид споразумения с трети лица следва да бъдат в съответствие със законодателството в сферата на обществените поръчки.

8. Бюджет на проекта:

8.1. Водещият партньор е отговорен за изготвянето на бюджет на проекта, установяващ допустимите разходи за финансиране по оперативна програма „Околна среда 2007 -2013 г.”, съгласно изискванията на управляващия орган на оперативната програма, описани в насоките за кандидатстване.

8.2. Плащанията по проекта ще се извършват по сметката на проекта, която следва да бъде открита от водещия партньор.

9. Мониторинг, контрол и оценка

9.1. Водещият партньор носи пълната отговорност за контрол върху действията на партньорите. Водещият партньор отговаря за мониторинга, оценката и изискванията за докладване по проекта.

9.2. Партньорът се задължава да предоставя цялата необходима информация на водещия партньор, свързана с ангажиментите на водещия партньор по мониторинг, оценка и докладване към управляващия орган на оперативна програма „Околна среда 2007 -2013 г.”)

10. Финансов контрол и одит

10.1. Водещият партньор и партньорът се споразумяват да извършат одит на проекта като задължение по договора за предоставяне на безвъзмездна финансова помощ, сключен с Министерството на околната среда и водите.

10.2. Водещият партньор и партньорът се споразумяват да съхраняват цялата информация и документация по проекта в период от 10 години след приключването на проекта.

10.3. Водещият партньор и партньорът се споразумяват да подпомагат съответните одитиращи органи, в случай на извършване на одит по проекта, както и да им предоставят достъп до всички документи, включително и счетоводните. 

10.4. Валидността на документите относно допустимостта на разходите за финансиране са отговорност на съответния партньор.

11. Публичност и информация

11.1. Водещият партньор и партньорът се споразумяват да изпълнят всички ангажименти, свързани с публичността и информацията на проектното предложение съгласно договора за предоставяне на безвъзмездна финансова помощ, сключен с Министерството на околната среда и водите.

11.2. Водещият партньор и партньорът се споразумяват да посочват, че проектът се изпълнява с финансовата подкрепа на Европейския съюз при всяка дейност, касаеща публичността и информацията.
12. Други.  


Водещият партньор и партньорът по настоящото споразумение се споразумяват, че всяка една от тях, съобразно нуждите си, може да подава самостоятелно и други проектни предложения за  безвъзмездна финансова помощ по оперативна програма „Околна среда 2007 – 2013 г.”, при условие, че същите не противоречат на настоящото споразумение и не представляват потенциална пречка за одобрението от МОСВ на формуляра за кандидатстване, описан в настоящото споразумение и за бъдещата му реализация.  

-Общ брой на общинските съветници: 13

-Гласували: 13
Атанас Русенов: “ЗА”



Костадин Петков: “ЗА”

Борис Къдрински: “ЗА”



Пантелей Мемцов: “ЗА”
Валентин Черпоков: “ЗА”



Росица Черпокова: “ЗА”
Георги Попов: “ЗА”




Райко Сивенов: “ЗА”
Елка Ангелова: “ЗА”




Радост Петрова: “ЗА”
Илия Илиев: “ЗА”




Стефан Янков: “ЗА”
Искрен Бозов: “ЗА”





ОБЩО “ЗА” 13
“ПРОТИВ” 0
“ВЪЗДЪРЖАЛ СЕ” 0





        ПРЕДСЕДАТЕЛ НА ОБЩИНСКИ

СЕКРЕТАР: …………


        СЪВЕТ - Ч Е П Е Л А Р Е: …………..

/ЛИДИЯ ДАРАКЧИЕВА/


           /КОСТАДИН ПЕТКОВ/
� За повече инфорация относно оперативна програма „Околна среда 2007-2013г.” : www.ope.moew.government.bg





� Необходимите документи и ангажименти относно финансовото докладване по оперативна програма „Околна среда 2007 -2013 г.” се съдържат в договора за предоставяне на безвъзмедна финансова помощ за инвестиционни проекти по оперативна програма „Околна среда 2007 -2013 г.”. Разбивка на недопустимите разходи на конкретното проектно предложение, което е и предмет на настоящото споразумение се съдържат в подробния бюджет на проектното предложение. 





